Hat hete nem regisztáltak olyan sok új Covid-19 beteget Kínában, mint az elmúlt 24 órában. A 108 új fertőzött közül 98-an külföldről tértek haza az ázsiai országba. Két új halálos áldozatot is regisztráltak, mindkettőt a járvány epicentrumának számító Vuhan városában. Válaszul a kínai kormány a tünetmenteseket is tesztelné.

- Ha valaki megfertőződött, akkor a családtagjait is tesztelni kell. A járvánnyal sújtott területekről érkezőket is tesztelni kell, akár kínaiak, akár nem. Csakúgy, mint a velük közeli kapcsolatban lévőket. Közülük azokat is karanténba kell zárni, akiknek nicsenek tüneteik – mondta Csong Nansan légzésszervi szakértő.

Kínában a legtöbb beteg már felgyógyult, a múlt héten feloldották a Vuhant érintő utazási korlátozásokat is. Ugyanakkor Kínában még mindig vannak új esetek, jellemzően a külföldről érkezők körében. Ezért a távolságtartás, a hőmérséklet mérése és egyéb intézkedések még mindig érvényben vannak.